Document ID: /roh_data/filtered/fineweb-2-filterrobots_roh.jsonl.gz/12153

Cun quai che la cursa a Sotschi è vegnida ditga giu, èsi gia cler, che Mikaela Shiffrin gudogna la gronda culla da cristal. L'Americana ch'accumplescha ils 13 da mars pir 24 onns, ha gia gudagnà las ultimas duas stagiuns il classament general.
Cursa a Sotschi è desditga
A Sotschi en la Russia ha lieu la sonda nagina cursa da super-G da las dunnas. La raschun è ch'i naiva actualmain intensiv. La cursa na vegn betg repetida. Il super-G avess gì da remplazzar la cursa rapida ch'è medemamain vegnida stritgada pervi da l'aura. In'ulteriura cursa da super-G è planisada per questa dumengia en il territori da skis Rosa Chutor.
RR novitads 08:00